CELEX: 32020B0586
Language: el
Date: 2020-03-25 00:00:00
Title: Απόφαση (ΕΕ) 2020/586 του Ενιαίου Συμβουλίου Εξυγίανσης της 25ης Μαρτίου 2020 σχετικά με την απαλλαγή όσον αφορά την εκτέλεση του προϋπολογισμού και σχετικά με το κλείσιμο των λογαριασμών του Ενιαίου Συμβουλίου Εξυγίανσης για το οικονομικό έτος 2018 (SRB/PS/2020/11)

29.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 135/13
            
         
      ΑΠΟΦΑΣΗ (ΕΕ) 2020/586 ΤΟΥ ΕΝΙΑΙΟΥ ΣΥΜΒΟΥΛΙΟΥ ΕΞΥΓΙΑΝΣΗΣ
      της 25ης Μαρτίου 2020
      σχετικά με την απαλλαγή όσον αφορά την εκτέλεση του προϋπολογισμού και σχετικά με το κλείσιμο των λογαριασμών του Ενιαίου Συμβουλίου Εξυγίανσης για το οικονομικό έτος 2018 (SRB/PS/2020/11)
      ΤΟ ΕΝΙΑΙΟ ΣΥΜΒΟΥΛΙΟ ΕΞΥΓΙΑΝΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1), και ιδίως το άρθρο 50 παράγραφος 1 στοιχείο β και το άρθρο 63 παράγραφος 8 του κανονισμού για τον Ενιαίο Μηχανισμό Εξυγίανσης,
      Έχοντας υπόψη τα άρθρα 97, 98 και 99 του δημοσιονομικού κανονισμού του SRB της 17ης Ιανουαρίου 2020,
      Έχοντας υπόψη τους οριστικούς ετήσιους λογαριασμούς του SRB για το οικονομικό έτος 2018 όπως εγκρίθηκαν στις 26 Ιουνίου 2019 μέσω γραπτής διαδικασίας (οι «Τελικοί Ετήσιοι Λογαριασμοί για το έτος 2018»),
      Έχοντας υπόψη την ετήσια έκθεση του SRB για το οικονομικό έτος 2018, όπως εγκρίθηκε στις 7 Ιουνίου 2019 μέσω γραπτής διαδικασίας (η «Ετήσια Έκθεση για το έτος 2018»),
      Έχοντας υπόψη την ετήσια έκθεση του Ευρωπαϊκού Ελεγκτικού Συνεδρίου για τους οργανισμούς της ΕΕ, στην οποία περιλαμβάνεται η δήλωση αξιοπιστίας που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, καθώς και τη χρηστή δημοσιονομική διαχείριση για το οικονομικό έτος 2018, σε συνδυασμό με τις απαντήσεις του SRB (η «Ετήσια Έκθεση του Ελεγκτικού Συνεδρίου για το έτος 2018»),
      Έχοντας υπόψη την έκθεση σχετικά με τους οριστικούς ετήσιους λογαριασμούς για το έτος 2018, συμπεριλαμβανομένων των ελεγκτικών γνωμών, της 25ης Ιουνίου 2019, που συνέταξε η εταιρεία Mazars Réviseurs d’Enterprises (η «έκθεση ελέγχου της Mazars 2018),
      Έχοντας υπόψη την έκθεση του Ευρωπαϊκού Ελεγκτικού Συνεδρίου (σύμφωνα με το άρθρο 92 παράγραφος 4 του κανονισμού (ΕΕ) αριθ. 806/2014) σχετικά με τυχόν ενδεχόμενες υποχρεώσεις που προκύπτουν ως αποτέλεσμα των επιδόσεων του Ενιαίου Συμβουλίου Εξυγίανσης, του Συμβουλίου ή της Επιτροπής όσον αφορά τα καθήκοντά τους στο πλαίσιο του κανονισμού για τον Ενιαίο Μηχανισμό Εξυγίανσης για το οικονομικό έτος 2018 (η «Έκθεση για τις υποχρεώσεις του Ελεγκτικού Συνεδρίου για το έτος 2018»),
      Έχοντας υπόψη την ετήσια έκθεση εσωτερικού ελέγχου για το 2018, της 8ης Ιανουαρίου 2019, η οποία υποβλήθηκε και ελήφθη υπόψη από το Ενιαίο Συμβούλιο Εξυγίανσης στη σύνοδο ολομέλειάς του, της 30ής Ιανουαρίου 2019, (η «Ετήσια έκθεση εσωτερικού ελέγχου για το έτος 2018»),
      ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      
                  1.
               
               
                  Χορηγεί απαλλαγή στον πρόεδρο του SRB όσον αφορά την εκτέλεση του προϋπολογισμού του SRB για το οικονομικό έτος 2018·
               
            
                  2.
               
               
                  εγκρίνει το κλείσιμο των λογαριασμών του SRB για το οικονομικό έτος 2018·
               
            
                  3.
               
               
                  Εκθέτει τις παρατηρήσεις του στην πρόταση που ακολουθεί·
               
            
                  4.
               
               
                  Αναθέτει στον πρόεδρο του Ενιαίου Συμβουλίου Εξυγίανσης να διαβιβάσει την παρούσα απόφαση στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L) και στον δικτυακό τόπο του SRB.
               
            
         
            
               Για το Ενιαίο Συμβούλιο Εξυγίανσης
            
            Dr. Thorsten PÖTZSCH
            
               Μέλος της συνόδου ολομέλειας
            
         
      
      
         (1)  ΕΕ L 225 της 30.7.2014, σ. 1.